title: Decizia 2012/635/PESC a Consiliului din 15 octombrie 2012 de modificare a Deciziei 2010/413/PESC a Consiliului privind adoptarea de măsuri restrictive împotriva Iranului

text:
               16.10.2012

               RO

               Jurnalul Oficial al Uniunii Europene

               L 282/58

         DECIZIA 2012/635/PESC A CONSILIULUI
   din 15 octombrie 2012
   de modificare a Deciziei 2010/413/PESC a Consiliului privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 februarie 2007, Consiliul a adoptat Poziția comună 2007/140/PESC privind măsuri restrictive împotriva Iranului (1), care a pus în aplicare Rezoluția (RCSONU) 1737 (2006) a Consiliului de Securitate al Organizației Națiunilor Unite.

               (2)

               La 23 aprilie 2007, Poziția comună 2007/140/PESC a fost modificată prin Poziția comună 2007/246/PESC (2), care a pus în aplicare RCSONU 1747 (2007). Ulterior, Consiliul a modificat Poziția comună 2007/140/PESC prin adoptarea, la 7 august 2008, a Poziției comune 2008/652/PESC (3), care a pus în aplicare RCSONU 1803 (2008).

               (3)

               La 26 iulie 2010, Consiliul a adoptat Decizia 2010/413/PESC (4), care a pus în aplicare RCSONU 1929 (2010) și a abrogat Poziția comună 2007/140/PESC.

               (4)

               La 23 ianuarie 2012, Consiliul a adoptat Decizia 2012/35/PESC care a modificat Decizia 2010/413/PESC prin consolidarea măsurilor restrictive împotriva Iranului ținând seama de îngrijorările serioase și din ce în ce mai profunde cu privire la natura programului nuclear al Iranului, în special cu privire la constatările referitoare la activitățile Iranului legate de dezvoltarea de tehnologie nucleară cu caracter militar, astfel cum reiese din raportul Agenției Internaționale a Energiei Atomice (AIEA). Măsurile respective au fost consolidate suplimentar la 15 martie 2012 prin Decizia 2012/152/PESC (5).

               (5)

               Având în vedere faptul că Iranul nu s-a angajat în mod serios în negocieri pentru a răspunde preocupărilor internaționale legate de programul său nuclear, Consiliul consideră necesară adoptarea unor măsuri restrictive suplimentare împotriva Iranului.

               (6)

               În acest context, ar trebui să se revizuiască interdicția privind vânzarea, furnizarea sau transferul către Iran de bunuri și tehnologii suplimentare cu dublă utilizare enumerate în anexa I la Regulamentul (CE) nr. 428/2009 al Consiliului din 5 mai 2009 de instituire a unui regim comunitar pentru controlul exporturilor, transferului, serviciilor de intermediere și tranzitului de produse cu dublă utilizare (6), în vederea includerii articolelor care ar putea fi relevante pentru industrii controlate direct sau indirect de către Corpul Gardienilor Revoluției Iraniene sau care ar putea fi relevante pentru programul nuclear, militar și de rachete balistice al Iranului, având totodată în vedere necesitatea de a evita producerea unor efecte neintenționate asupra populației civile din Iran.

               (7)

               Ar trebui să se interzică, de asemenea, achiziționarea, importul sau transportul de gaze naturale din Iran.

               (8)

               De asemenea, ar trebui să se interzică vânzarea, furnizarea sau transferul de grafit, metale în stare brută sau semifinisată, precum aluminiu și oțel, precum și de software pentru integrarea proceselor industriale, care sunt relevante pentru industriile controlate direct sau indirect de către Corpul Gardienilor Revoluției Iraniene sau pentru programul nuclear, militar și de rachete balistice al Iranului.

               (9)

               Ar trebui să se interzică vânzarea, furnizarea sau transferul către Iran de echipamente navale esențiale și de tehnologie pentru construcția, întreținerea sau modernizarea navelor.

               (10)

               Ar trebui să se interzică, de asemenea, statelor membre să își asume orice noi angajamente de a acorda sprijin financiar comerțului cu Iranul. Respectiva dispoziție nu ar trebui să aducă atingere angajamentelor existente și nu ar trebui să vizeze comerțul în scopuri alimentare, agricole, medicale sau umanitare.

               (11)

               Ar trebui să se interzică, de asemenea, statelor membre să construiască sau să participe la construirea navelor petroliere pentru Iran.

               (12)

               Pentru a împiedica transferul oricăror mijloace sau resurse financiare sau de altă natură care ar putea contribui la activitățile nucleare cu risc de proliferare ale Iranului sau la perfecționarea vectorilor de transport ai armelor nucleare, ar trebui să se interzică tranzacțiile dintre băncile și instituțiile financiare din Uniune și cele iraniene, cu excepția cazului în care acestea au fost autorizate în prealabil de statul membru relevant. Respectiva dispoziție nu ar trebui să împiedice desfășurarea în continuare a relațiilor comerciale care nu sunt interzise prin Decizia 2010/413/PESC.

               (13)

               De asemenea, ar trebui să se interzică furnizarea de servicii de arborare a pavilionului și de clasificare pentru navele petroliere și de transport de mărfuri iraniene.

               (14)

               Ar trebui să se interzică furnizarea de nave destinate transportului sau depozitării de petrol și produse petrochimice către persoanele și entitățile iraniene sau către alte persoane și entități în scopul transportului sau depozitării de petrol și produse petrochimice iraniene.

               (15)

               De asemenea, ar trebui să se modifice dispozițiile referitoare la înghețarea fondurilor și a resurselor economice ale Băncii Centrale ale Iranului.

               (16)

               În cele din urmă, pe lista persoanelor și entităților cărora li se aplică măsurile restrictive, prevăzută în anexa II la Decizia 2010/413/PESC, ar trebui să fie incluse și alte persoane și entități, în special entitățile aflate în proprietatea statului iranian care desfășoară activități în sectorul petrolului și gazelor naturale, deoarece acestea reprezintă o sursă semnificativă de venituri pentru guvernul iranian. Totodată, anumite persoane și entități ar trebui să fie eliminate de pe lista respectivă iar rubrica referitoare la o entitate ar trebui să se modifice.

               (17)

               Se impune ca Uniunea să acționeze în continuare pentru a pune în aplicare anumite măsuri prevăzute de prezenta decizie.

               (18)

               Decizia 2010/413/PESC ar trebui să se modifice în consecință,

         ADOPTĂ PREZENTA DECIZIE:
   Articolul 1
   Decizia 2010/413/PESC a Consiliului se modifică după cum urmează:

               1.

               Se adaugă următorul articol:
               „Articolul 3e
               (1)   Se interzice importul, achiziționarea sau transportul de gaz natural iranian.
               Uniunea adoptă măsurile necesare în vederea identificării articolelor relevante cărora li se aplică prezenta dispoziție.
               (2)   Se interzice furnizarea, în mod direct sau indirect, de finanțare sau asistență financiară - inclusiv produse financiare derivate, precum și servicii de asigurare și reasigurare sau de intermediere de servicii de asigurare și reasigurare -, în legătură cu importul, achiziționarea sau transportul de gaz natural iranian.
               (3)   Interdicția prevăzută la alineatul (1) nu aduce atingere executării contractelor de livrare a gazelor naturale de către un alt stat decât Iranul către un stat membru UE.”

               2.

               Articolul 4b se înlocuiește cu următorul text:
               „Articolul 4b
               (1)   Interdicția prevăzută la articolul 4 alineatul (1) nu aduce atingere executării, până la 15 aprilie 2013, a oricărei obligații legate de livrarea mărfurilor prevăzută în contracte încheiate anterior datei de 26 iulie 2010 sau celei de 16 octombrie 2012.
               (2)   Interdicțiile prevăzute la articolul 4 nu aduc atingere executării, până la 15 aprilie 2013, a oricărei obligații care decurge din contracte încheiate anterior datei de 26 iulie 2010 sau celei de 16 octombrie 2012 și care privește investiții realizate în Iran anterior datelor menționate de către întreprinderi stabilite în statele membre.
               (3)   Interdicția de la articolul 4a alineatul (1) nu aduce atingere executării, până la 15 aprilie 2013, a oricărei obligații legate de livrarea mărfurilor prevăzută în contracte încheiate anterior datei de 23 ianuarie 2012 sau celei de 16 octombrie 2012.
               (4)   Interdicțiile de la articolul 4a nu aduc atingere executării, până la 15 aprilie 2013, a oricărei obligații care decurge din contracte încheiate anterior datei de 23 ianuarie 2012 sau celei de 16 octombrie 2012 și care privește investiții realizate în Iran anterior datelor menționate de către întreprinderi stabilite în statele membre.
               (5)   Alineatele (1) și (2) nu aduc atingere executării obligațiilor menționate la articolul 3c alineatul (2), cu condiția care obligațiile respective să decurgă din contracte de servicii sau din contracte adiționale necesare pentru executarea acestora și cu condiția ca executarea respectivelor obligații să fi fost autorizată în prealabil de către statul membru relevant. Statul membru relevant informează celelalte state membre și Comisia cu privire la intenția sa de a acorda o autorizație.
               (6)   Alineatele (3) și (4) nu aduc atingere executării obligațiilor menționate la articolul 3d alineatul (2), cu condiția care obligațiile respective să decurgă din contracte de servicii sau din contracte adiționale necesare pentru executarea acestora și cu condiția ca executarea respectivelor obligații să fi fost autorizată în prealabil de către statul membru relevant. Statul membru relevant informează celelalte state membre și Comisia cu privire la intenția sa de a acorda o autorizație.”

               3.

               Se adaugă următoarele articole:
               „Articolul 4e
               (1)   Se interzice vânzarea, furnizarea sau transferul către Iran de grafit și metale în stare brută sau semifinisată, precum aluminiu și oțel, relevante pentru industrii controlate direct sau indirect de către Corpul Gardienilor Revoluției Iraniene sau care sunt relevante pentru programul nuclear, militar și de rachete balistice al Iranului, de către resortisanți ai statelor membre sau de pe teritoriile statelor membre ori cu ajutorul navelor sau al aeronavelor aflate sub jurisdicția statelor membre, indiferent dacă provin sau nu de pe teritoriul acestora.
               Uniunea adoptă măsurile necesare în vederea identificării articolelor relevante cărora li se aplică prezenta dispoziție.
               (2)   De asemenea, se interzice:

                           (a)

                           acordarea de asistență sau instruire tehnică și alte servicii legate de articolele menționate la alineatul (1);

                           (b)

                           acordarea către Iran de finanțare sau asistență financiară pentru orice vânzare, furnizare, sau transfer al articolelor menționate la alineatul (1) sau pentru furnizarea de asistență sau instruire tehnică conexă.

                     (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor prevăzute la alineatele (1) și (2).
               Articolul 4f
               Interdicțiile prevăzute la articolul 4e nu aduc atingere executării, până la 15 aprilie 2013, a contractelor încheiate anterior datei de 16 octombrie 2012 sau a contractelor adiționale necesare pentru executarea unor astfel de contracte.
               Articolul 4g
               (1)   Se interzice vânzarea, furnizarea sau transferul de echipamente navale și tehnologii esențiale pentru construcția, întreținerea și modernizarea navelor către Iran sau către întreprinderi iraniene sau aflate în proprietatea Iranului implicate în acest sector, de către resortisanți ai statelor membre sau de pe teritoriile statelor membre ori cu ajutorul navelor sau al aeronavelor aflate sub jurisdicția statelor membre, indiferent dacă provin sau nu de pe teritoriul acestora.
               Uniunea adoptă măsurile necesare în vederea identificării articolelor relevante cărora li se aplică prezenta dispoziție.
               (2)   Interdicția prevăzută la alineatul (1) nu aduce atingere furnizării de echipament naval și tehnologie esențială unei nave care nu se află în proprietatea Iranului sau nu este controlată de acesta, care a fost obligată să intre într-un port iranian sau în apele teritoriale iraniene în condiții de forță majoră.
               (3)   De asemenea, se interzice:

                           (a)

                           acordarea către Iran de asistență sau instruire tehnică și alte servicii legate de articolele menționate la alineatul (1);

                           (b)

                           acordarea către Iran de finanțare sau asistență financiară pentru orice vânzare, furnizare sau transfer al articolelor menționate la alineatul (1) ori pentru furnizarea de asistență sau instruire tehnică conexă.

                     (4)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor prevăzute la alineatele (1) și (3).
               Articolul 4h
               Interdicțiile prevăzute la articolul 4g nu aduc atingere executării, până la 15 februarie 2013, a contractelor încheiate anterior datei de 16 octombrie 2012 sau a contractelor adiționale necesare pentru executarea unor astfel de contracte.
               Articolul 4i
               (1)   Se interzice vânzarea, furnizarea sau transferul către Iran de software pentru integrarea proceselor industriale relevante pentru industrii controlate direct sau indirect de către Corpul Gardienilor Revoluției Iraniene sau pentru programul nuclear, militar și de rachete balistice al Iranului, de către resortisanți ai statelor membre sau de pe teritoriile statelor membre ori cu ajutorul navelor sau al aeronavelor aflate sub jurisdicția statelor membre, indiferent dacă provin sau nu de pe teritoriul acestora.
               Uniunea adoptă măsurile necesare în vederea identificării articolelor relevante cărora li se aplică prezenta dispoziție.
               (2)   De asemenea, se interzice:

                           (a)

                           acordarea către Iran de asistență sau instruire tehnică și alte servicii legate de articolele menționate la alineatul (1);

                           (b)

                           acordarea către Iran de finanțare sau asistență financiară pentru orice vânzare, furnizare, sau transfer al articolelor menționate la alineatul (1) sau pentru furnizarea de asistență sau instruire tehnică conexă.

                     (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatele (1) și (2).
               Articolul 4j
               Interdicțiile prevăzute la articolul 4i nu aduc atingere executării, până la 15 ianuarie 2013, a contractelor încheiate anterior datei de 16 octombrie 2012 sau a contractelor adiționale necesare pentru executarea unor astfel de contracte.”

               4.

               La articolul 8, alineatul (1) se înlocuiește cu următorul text:
               „(1)   Statele membre nu își asumă angajamente noi pe termen scurt, mediu sau lung privind acordarea de sprijin financiar comerțului cu Iranul, inclusiv acordarea de credite la export, garanții sau asigurări resortisanților sau entităților acestora implicate în comerțul cu Iranul și nici nu garantează sau reasigură astfel de angajamente.”

               5.

               Se adaugă următorul articol:
               „CONSTRUIREA DE NAVE PETROLIERE

               Articolul 8a
               (1)   Fără a aduce atingere articolului 4g, se interzice construirea sau participarea la construirea de nave petroliere noi pentru Iran sau pentru persoane și entități iraniene.
               (2)   Se interzice furnizarea de asistență tehnică sau finanțare sau asistență financiară pentru construcția de nave petroliere noi pentru Iran sau pentru persoane și entități iraniene.”

               6.

               Articolul 10 se înlocuiește cu următorul text:
               „Articolul 10
               (1)   În scopul prevenirii transferului către, prin sau dinspre teritoriul statelor membre ori către sau de către resortisanți ai statelor membre ori entități organizate în temeiul legislației acestora (inclusiv sucursale în străinătate) sau persoane sau instituții financiare de pe teritoriul statelor membre al oricăror active financiare sau de altă natură ori resurse care ar putea contribui la activitățile nucleare sensibile cu risc de proliferare ale Iranului, sau la perfecționarea vectorilor de transport ai armelor nucleare ale Iranului, instituțiile financiare aflate sub jurisdicția statelor membre nu intră sau nu continuă să participe la nicio tranzacție cu:

                           (a)

                           bănci care își au sediul în Iran, inclusiv Banca Centrală a Iranului;

                           (b)

                           sucursale și filiale aflate sub jurisdicția statelor membre ale băncilor cu sediul în Iran;

                           (c)

                           sucursale și filiale din afara jurisdicției statelor membre ale băncilor cu sediul în Iran;

                           (d)

                           entități financiare care nu au sediul în Iran, dar care sunt controlate de persoane cu domiciliul în Iran sau de entități cu sediul în Iran,

                     cu excepția cazului în care aceste tranzacții sunt autorizate în prealabil de statul membru relevant în conformitate cu alineatele (2) și (3).
               (2)   În sensul alineatului (1), următoarele tranzacții pot fi autorizate de statul membru relevant:

                           (a)

                           tranzacții privind alimente, asistență medicală, echipamente medicale sau în scopuri agricole sau umanitare;

                           (b)

                           tranzacții privind transferuri care privesc sume personale;

                           (c)

                           tranzacții privind executarea excepțiilor prevăzute de prezenta decizie;

                           (d)

                           tranzacții în legătură cu un contract comercial specific care nu intră sub incidența unei interdicții în temeiul prezentei decizii;

                           (e)

                           tranzacții privind o misiune diplomatică sau consulară sau o organizație internațională care se bucură de imunitate în conformitate cu prevederile dreptului internațional, în măsura în care scopul acestor plăți este acela de a deservi interese oficiale ale misiunii diplomatice sau consulare sau ale organizației internaționale;

                           (f)

                           tranzacții privind plata creanțelor împotriva Iranului, a unor persoane sau entități iraniene, în fiecare caz în parte și sub rezerva notificării cu zece zile înaintea autorizării, sau tranzacții de natură similară care nu contribuie la activități interzise în temeiul prezentei decizii.

                     Pentru tranzacții aflate sub incidența dispozițiilor de la literele (a)-(e), inferioare valorii de 10 000 EUR, nu se impune nicio autorizație sau notificare.
               (3)   Transferurile de fonduri către și din Iran, utilizând băncile și instituțiile financiare iraniene pentru tranzacții menționate la alineatul (2), se realizează după cum urmează:

                           (a)

                           transferurile datorate în cazul unor tranzacții privind tranzacții privind alimente, asistență medicală, echipamente medicale sau în scopuri agricole sau umanitare inferioare valorii de 100 000 EUR, precum și transferurile care privesc sume personale inferioare valorii de 40 000 EUR, se realizează fără nicio autorizație prealabilă; transferul este notificat autorității competente din statul membru în cauză dacă este superior valorii de 10 000 EUR;

                           (b)

                           transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare superioare valorii de 100 000 EUR, precum și transferurile care privesc sume personale superioare valorii de 40 000 EUR necesită autorizarea prealabilă a autorității competente din statul membru în cauză. Statul membru relevant informează celelalte state membre în legătură cu orice autorizație acordată;

                           (c)

                           orice alt transfer superior valorii de 10 000 EUR necesită autorizarea prealabilă a autorității competente din statul membru în cauză. Statul membru relevant informează celelalte state membre în legătură cu orice autorizație acordată.

                     (4)   Transferurile de fonduri către și din Iran care nu intră sub incidența alineatului (3) se realizează după cum urmează:

                           (a)

                           transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare se realizează fără nicio autorizație prealabilă; transferul este notificat autorității competente din statul membru în cauză dacă sunt superioare valorii de 10 000 EUR;

                           (b)

                           orice alt transfer inferior valorii de 40 000 EUR se realizează fără autorizație prealabilă; transferul este notificat autorității competente din statul membru în cauză dacă este superior valorii de 10 000 EUR;

                           (c)

                           orice alt transfer superior valorii de 40 000 EUR necesită autorizarea prealabilă a autorității competente din statul membru în cauză. Autorizația se consideră acordată în termen de patru săptămâni, cu excepția cazului în care autoritatea competentă a statului membru în cauză a emis obiecții în acest termen. Statele membre relevante informează celelalte state membre în legătură cu orice autorizație respinsă.

                     (5)   Sucursalelor și filialelor băncilor cu sediul în Iran aflate sub jurisdicția statelor membre li se solicită, de asemenea, să notifice autorității competente din statul membru în care sunt stabilite toate transferurile de fonduri efectuate sau primite de acestea, în termen de cinci zile lucrătoare de la data efectuării sau de la data primirii respectivului transfer de fonduri.
               Sub rezerva prevederilor referitoare la schimbul de informații, autoritățile competente notificate transmit fără întârziere informațiile respective, după caz, autorităților competente ale statelor membre în care sunt stabilite părțile participante la aceste tranzacții.”

               7.

               Se introduc noi articole cu următorul text:
               „Articolul 18a
               De la 15 ianuarie 2013, se interzice furnizarea de servicii de arborare a pavilionului și de clasificare, inclusiv de numere de înregistrare și identificare de orice fel navelor petroliere și de transport de mărfuri iraniene, de către resortisanți ai statelor membre sau de pe teritorii aflate sub jurisdicția statelor membre.
               Articolul 18b
               (1)   Se interzice furnizarea de nave destinate transportului sau depozitării de petrol și produse petrochimice către persoane, entități sau organisme iraniene.
               (2)   Se interzice furnizarea de nave destinate transportului sau depozitării de petrol și produse petrochimice către orice persoane, entități sau organisme pentru transport sau depozitare de petrol și produse petrochimice iraniene.
               (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor prevăzute la alineatele (1) și (2).”

               8.

               Articolul 20 se modifică după cum urmează:

                           (a)

                           la alineatul (1), literele (b) și (c) se înlocuiesc cu următorul text:

                                       „(b)

                                       persoanele și entitățile, altele decât cele care intră sub incidența anexei I, care sunt implicate în activitățile nucleare sensibile cu risc de proliferare ale Iranului sau în perfecționarea vectorilor de transport ai armelor nucleare, inclusiv prin implicarea în achiziția articolelor, bunurilor, echipamentelor, materialelor și tehnologiei interzise, sau persoanele și entitățile care au legătură directă cu aceste activități sau care le susțin, ori persoanele și entitățile care acționează în numele sau sub comanda acestora, ori ale entităților aflate în proprietatea acestora sau controlate de acestea, inclusiv prin mijloace ilicite, sau ale persoanelor și entităților care au sprijinit persoanele sau entitățile desemnate în ceea ce privește eludarea sau încălcarea dispozițiilor RCSONU 1737 (2006), RCSONU 1747 (2007), RCSONU 1803 (2008) și RCSONU 1929 (2010) sau ale prezentei decizii, precum și alți înalți responsabili și entități ale IRGC și ale IRISL și ale entităților deținute sau controlate de acestea sau care acționează în numele acestora, ori asigură asigurare și alte servicii esențiale acestora, astfel cum sunt enumerate în anexa II;

                                       (c)

                                       alte persoane și entități care nu intră sub incidența anexei I, care acordă sprijin guvernului Iranului și entităților deținute sau controlate de acesta ori persoanele și entitățile asociate acestora, astfel cum sunt enumerate în anexa II.”

                           (b)

                           alineatul (7) se înlocuiește cu următorul text:
                           „(7)   Alineatul (1) nu se aplică:

                                       (i)

                                       unui transfer efectuat de Banca Centrală a Iranului sau prin această bancă a unor fonduri sau resurse economice înghețate în cazul în care acest transfer are scopul de a pune la dispoziția instituțiilor financiare aflate sub jurisdicția statelor membre lichidități în vederea finanțării comerțului;

                                       (ii)

                                       rambursării de către Banca Centrală a Iranului sau prin această bancă a unor creanțe datorate în conformitate cu un contract sau cu un acord care a fost încheiat de entități iraniene publice sau private înainte de adoptarea prezentei decizii,

                                 cu condiția ca transferul sau rambursarea să fi fost autorizate de statul membru relevant.”

                           (c)

                           alineatele (8), (9) și (10) se elimină.

                           (d)

                           alineatul (11) se înlocuiește cu următorul text:
                           „(11)   Alineatul (7) nu aduce atingere alineatelor (3), (4), (4a), (5) și (6) și nici articolului 10 alineatele (3) și (4).”

                           (e)

                           se adaugă următoarele alineate:
                           „(13)   Alineatele (1) și (2) nu se aplică actelor și tranzacțiilor desfășurate în ceea ce privește entitățile prevăzute în lista din anexa II, care dețin drepturi care rezultă din atribuirea anterior datei de 27 octombrie 2010 de către un guvern suveran, altul decât cel al Iranului, a unui acord de partajare a producției de gaz, în măsura în care respectivele acte și tranzacții se referă la participarea entităților în cauză la respectivul acord.
                           (14)   Alineatele (1) și (2) nu se aplică actelor și tranzacțiilor desfășurate în ceea ce privește entitățile prevăzute în lista din anexa II, în măsura în care acestea sunt necesare pentru executarea, până la 31 decembrie 2014, a obligațiilor menționate la articolul 3c alineatul (2), cu condiția ca respectivele acte și tranzacții să fi fost în prealabil autorizate pentru fiecare caz în parte de către statul membru relevant. Statul membru relevant informează celelalte state membre și Comisia cu privire la intenția sa de a acorda o autorizație.”.

         Articolul 2
   Anexa II la Decizia 2010/413/PESC se modifică în conformitate cu anexa la prezenta decizie.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 15 octombrie 2012.

            Pentru Consiliu

            Președintele

         C. ASHTON

      (1)  JO L 61, 28.2.2007, p. 49.

      (2)  JO L 106, 24.4.2007, p. 67.

      (3)  JO L 213, 8.8.2008, p. 58.

      (4)  JO L 195, 27.7.2010, p. 39.

      (5)  JO L 77, 16.3.2012, p. 18.

      (6)  JO L 134, 29.5.2009, p. 1.

      ANEXĂ

                  I.

                  Titlul I din anexa II la Decizia 2010/413/PESC se înlocuiește cu următorul text:
                  „Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului”.

                  II.

                  Pe lista prevăzută în anexa II la Decizia 2010/413/PESC se adaugă persoanele și entitățile enumerate în continuare:
                  A.   Persoana

                              Nume

                              Informații de identificare

                              Motive

                              Data includerii pe listă

                              1.

                              Majid NAMJOO

                              Născut la 5 ianuarie 1963 la Teheran, Iran

                              Ministrul energiei. Membru al Consiliului Suprem pentru Securitatea Națională, care elaborează politica nucleară a Iranului.

                              16.10.2012

                        B.   Entități

                              Denumire

                              Informații de identificare

                              Motive

                              Data includerii pe listă

                              1.

                              Ministerul Energiei

                                          Palestine Avenue North, lângă Zarathustra Avenue 81,

                                          tel. 9-8901081.

                              Responsabil de politicile din sectorul energetic, care constituie o sursă de venit importantă pentru guvernul iranian.

                              16.10.2012

                              2.

                              Ministerul Petrolului

                                          Taleghani Avenue, lângă Hafez Bridge,

                                          tel. 6214-6153751

                              Responsabil de politicile din sectorul petrolier, care constituie o sursă de venit importantă pentru guvernul iranian.

                              16.10.2012

                              3.

                              Compania Națională Iraniană a Petrolului (National Iranian Oil Company)
                              (NIOC)

                                          NIOC HQ, National Iranian Oil Company Hafez Crossing,

                                          Taleghani Avenue Teheran - Iran/First Central Building,

                                          Taleghan St., Teheran, Iran,

                                          cod poștal: 1593657919

                                          P.O. Box 1863 și 2501

                              Entitate în proprietatea statului și gestionată de acesta, care furnizează resurse financiare guvernului Iranului. Ministrul petrolului este președintele Consiliului de administrație al NIOC, iar ministrul-adjunct al petrolului este directorul executiv al NIOC.

                              16.10.2012

                              4.

                              Compania Națională Iraniană a Petrolului PTE LTD
                              [National Iranian Oil Company (NIOC) PTE LTD]

                                          7 Temasek Boulevard #07-02,

                                          Suntec Tower One 038987,

                                          Singapore;

                                    număr de înregistrare 199004388C
                              Singapore

                              Filială a Companiei Naționale Iraniene a Petrolului (NIOC).

                              16.10.2012

                              5.

                              National Iranian Oil Company
                              (NIOC)
                              International Affairs Limited

                                          NIOC House,

                                          4 Victoria Street,

                                          Londra,

                                          SW1H 0NE,

                                          Regatul Unit;

                                    număr de înregistrare în Regatul Unit 02772297
                              (Regatul Unit)

                              Filială a Companiei Naționale Iraniene a Petrolului (NIOC).

                              16.10.2012

                              6.

                              Iran Fuel Conservation Organization
                              (IFCO)

                                          Nr. 23 East Daneshvar St.

                                          North Shiraz St.

                                          Molasadra St.

                                          Vanak Sq.

                                          Teheran

                                          Iran

                                          Tel.: (+98) 2188604760-6

                              Filială (100 %) a Companiei Naționale Iraniene a Petrolului (NIOC).

                              16.10.2012

                              7.

                              Karoon Oil & Gas Production Company

                                          Karoon Industrial Zone

                                          Ahwaz

                                          Khouzestan

                                          Iran

                                          Tel.: (+98) 6114446464

                              Filială (100 %) a Companiei Naționale Iraniene a Petrolului (NIOC).

                              16.10.2012

                              8.

                              Petroleum Engineering & Develop-ment Company
                              (PEDEC)

                                          Nr. 61 Shahid Kalantari St.

                                          Sepahbod Qarani Ave.

                                          Teheran

                                          Iran

                                          Tel.: (+98) 2188898650-60

                              Filială (100 %) a Companiei Naționale Iraniene a Petrolului (NIOC).

                              16.10.2012

                              9.

                              North Drilling Company
                              (NDC)

                                          Nr. 8 35th St.

                                          Alvand St.

                                          Argentine Sq.

                                          Teheran

                                          Iran

                                          Tel.: (+98) 2188785083-8

                              Filială (100 %) a Companiei Naționale Iraniene a Petrolului (NIOC).

                              16.10.2012

                              10.

                              Khazar Expl & Prod Co
                              (KEPCO)

                                          Nr. 19 11th St.

                                          Khaled Eslamboli St.

                                          Teheran

                                          Iran

                                          Tel.: (+98) 2188722430

                              Filială (100 %) a Companiei Naționale Iraniene a Petrolului (NIOC).

                              16.10.2012

                              11.

                              National Iranian Drilling Company
                              (NIDC)

                                          Airport Sq.

                                          Pasdaran Blvd.

                                          Ahwaz

                                          Khouzestan

                                          Iran

                                          Tel.: (+98) 6114440151

                              Filială (100 %) a Companiei Naționale Iraniene a Petrolului (NIOC).

                              16.10.2012

                              12.

                              South Zagros Oil & Gas Production Company

                                          Parvaneh St.

                                          Karimkhan Zand Blvd.

                                          Shiraz

                                          Iran

                                          Tel.: (+98) 7112138204

                              Filială (100 %) a Companiei Naționale Iraniene a Petrolului (NIOC).

                              16.10.2012

                              13.

                              Maroun Oil & Gas Company

                                          Ahwaz-Mahshahr Rd.

                                          (Km 12)

                                          Ahwaz

                                          Iran

                                          Tel.: (+98) 6114434073

                              Filială (100 %) a Companiei Naționale Iraniene a Petrolului (NIOC).

                              16.10.2012

                              14.

                              Masjed-soleyman Oil & Gas Company
                              (MOGC)

                                          Masjed Soleyman

                                          Khouzestan

                                          Iran

                                          Tel.: (+98) 68152228001

                              Filială (100 %) a Companiei Naționale Iraniene a Petrolului (NIOC).

                              16.10.2012

                              15.

                              Gachsaran Oil & Gas Company

                                          Gachsaran

                                          Kohkiluye-va-Boyer

                                          Ahmad

                                          Iran

                                          Tel.: (+98) 7422222581

                              Filială (100 %) a Companiei Naționale Iraniene a Petrolului (NIOC).

                              16.10.2012

                              16.

                              Aghajari Oil & Gas Production Company
                              (AOGPC)

                                          Naft Blvd.

                                          Omidieh

                                          Khouzestan

                                          Iran

                                          Tel.: (+98) 611914701

                              Filială (100 %) a Companiei Naționale Iraniene a Petrolului (NIOC).

                              16.10.2012

                              17.

                              Arvandan Oil & Gas Company
                              (AOGC)

                                          Khamenei Ave.

                                          Khoramshar

                                          Iran

                                          Tel.: (+98) 6324214021

                              Filială (100 %) a Companiei Naționale Iraniene a Petrolului (NIOC).

                              16.10.2012

                              18.

                              West Oil & Gas Production Company

                                          Nr. 42 Zan Blvd.

                                          Naft Sq.

                                          Kermanshah

                                          Iran

                                          Tel.: (+98) 8318370072

                              Filială (100 %) a Companiei Naționale Iraniene a Petrolului (NIOC).

                              16.10.2012

                              19.

                              East Oil & Gas Production Company
                              (EOGPC)

                                          Nr. 18 Payam 6 St.

                                          Payam Ave.

                                          Sheshsad Dastgah

                                          Mashhad

                                          Iran

                                          Tel.: (+98) 5117633011

                              Filială (100 %) a Companiei Naționale Iraniene a Petrolului (NIOC).

                              16.10.2012

                              20.

                              Iranian Oil Terminals Company
                              (IOTC)

                                          Nr. 17 Beyhaghi St.

                                          Argentine Sq.

                                          Teheran

                                          Iran

                                          Tel.: (+98) 2188732221

                              Filială (100 %) a Companiei Naționale Iraniene a Petrolului (NIOC).

                              16.10.2012

                              21.

                              Pars Special Economic Energy Zone
                              (PSEEZ)

                                          Pars Special Economic Energy Zone Org.

                                          Assaluyeh

                                          Boushehr

                                          Iran

                                          Tel.: (+98) 7727376330

                              Filială (100 %) a Companiei Naționale Iraniene a Petrolului (NIOC).

                              16.10.2012

                              22.

                              Iran Liquefied Natural Gas Co.

                                          Nr.20, Alvand St, Argentina Sq,

                                          Teheran, 1514938111

                                          IRAN

                                          Tel: +9821 888 77 0 11

                                          Fax: +9821 888 77 0 25

                                          info@iranlng.ir

                              Filială a Companiei Naționale Iraniene a Petrolului (NIOC).

                              16.10.2012

                              23.

                              Naftiran Intertrade Company
                              (alias Naftiran Trade Company)
                              (NICO)

                                          Tel.: (+41) 213106565

                                          OG 1

                                          International House

                                          The Parade

                                          St. Helier JE3QQ

                                          Jersey, Regatul Unit

                              Filială (100 %) a Companiei Naționale Iraniene a Petrolului (NIOC).

                              16.10.2012

                              24.

                              Naftiran Intertrade Company Srl

                                          Sàrl Ave.

                                          De la Tour-Haldimand 6

                                          1009 Pully

                                          Schweiz

                              Filială (100 %) a Naftiran Intertrade Company Ltd.

                              16.10.2012

                              25.

                              Petroiran Development Company (PEDCO) Ltd
                              (alias PetroIran; alias „PEDCO”)

                                          National Iranian Oil Company - PEDCO,

                                          P.O. Box 2965,

                                          Al Bathaa Tower,

                                          9th Floor, Apt. 905, Al Buhaira Corniche, Sharjah,

                                          Emiratele Arabe Unite;

                                          P.O. Box 15875-6731,

                                          Teheran,

                                          Iran; 41,

                                          1st Floor, International House,

                                          The Parade,

                                          St. Helier JE2 3QQ,

                                          Jersey;

                                          Nr. 22, 7th Lane,

                                          Khalid Eslamboli Street,

                                          Shahid Beheshti Avenue,

                                          Teheran,

                                          Iran;

                                          Nr. 102, lângă Shahid Amir Soheil Tabrizian Alley,

                                          Shahid Dastgerdi (Ex Zafar) Street,

                                          Shariati Street,

                                          Teheran 19199/45111,

                                          Iran;

                                          Kish Harbour,

                                          Bazargan Ferdos Warehouses,

                                          Kish Island,

                                          Iran;

                                    număr de înregistrare 67493 (Jersey)

                              Filială a Naftiran Intertrade Company Ltd.

                              16.10.2012

                              26.

                              Petropars Ltd.
                              (alias Petropasr Limited; alias „PPL”)

                                          Calle La Guairita, Centro Profesional Eurobuilding,

                                          Piso 8,

                                          Oficina 8E,

                                          Chuao,

                                          Caracas 1060,

                                          Venezuela;

                                          Nr. 35, Farhang Blvd.,

                                          Saadat Abad,

                                          Teheran,

                                          Iran;

                                          P.O. Box 3136,

                                          Road Town,

                                          Tortola,

                                          Insulele Virgine

                                          Britanice;

                                    toate birourile la nivel mondial

                              Filială a Naftiran Intertrade Company Ltd.

                              16.10.2012

                              27.

                              Petropars International FZE
                              (alias PPI FZE)

                                          P.O. Box 72146,

                                          Dubai,

                                          Emiratele Arabe Unite;

                                    toate birourile la nivel mondial

                              Filială a Petropars Ltd.

                              16.10.2012

                              28.

                              Petropars UK Limited

                                          47 Queen Anne Street,

                                          Londra W1G 9JG,

                                          Regatul Unit;

                                    număr de înregistrare în Regatul Unit 03503060
                              (Regatul Unit);
                              toate birourile la nivel mondial

                              Filială a Petropars Ltd.

                              16.10.2012

                              29.

                              Compania Națională Iraniană a Gazelor (National Iranian Gas Company)
                              (NIGC)

                                          (1)

                                          National Iranian Gas Company Building,

                                                      South Aban Street,

                                                      Karimkhan Boulevard,

                                                      Teheran,

                                                      Iran

                                          (2)

                                          P.O. Box 15875,
                                          Teheran,
                                          Iran

                                          (3)

                                          NIGC Main Bldg.

                                                      South Aban St.

                                                      Karimkhan Ave.,

                                                      Teheran 1598753113,

                                                      Iran

                              Entitate în proprietatea statului și gestionată de acesta, care furnizează resurse financiare guvernului Iranului. Ministrul petrolului este președintele Consiliului de administrație al NIGC, iar ministrul-adjunct al petrolului este directorul executiv și vicepreședintele NIGC.

                              16.10.2012

                              30.

                              Compania Națională Iraniană de Rafinare și Distribuție a Petrolului (National Iranian Oil Refining and Distribution Company)
                              (NIORDC)

                                          4 Varsho Street,

                                          Teheran 1598666611,

                                          P.O .Box 15815/3499

                                          Teheran

                              Entitate în proprietatea statului și gestionată de acesta, care furnizează sprijin financiar guvernului Iranului. Ministrul petrolului este președintele Consiliului de administrație al NIORDC.

                              16.10.2012

                              31.

                              National Iranian Tanker Company
                              (NITC)

                                          35 East Shahid Atefi Street,

                                          Africa Ave., 19177

                                          Teheran,

                                          P.O.Box: 19395-4833,

                                          Tel: +98 21 23801,

                                          Email: info@nitc-tankers.com;

                                    toate birourile la nivel mondial

                              Companie controlată efectiv de guvernul Iranului. Oferă sprijin financiar guvernului Iranului prin intermediul acționarilor săi care păstrează legături cu guvernul.

                              16.10.2012

                              32.

                              Trade Capital Bank

                                          220035 Belarus

                                          Timiriazeva str. 65A

                                          Tel: +375 (17) 3121012

                                          Fax +375 (17) 3121008

                                          e-mail: info@tcbank.by

                              Filială (99%) a Tejarat Bank.

                              16.10.2012

                              33.

                              Banca Industriilor și a Minelor (Bank of Industry and Mine)

                                          Nr. 2817 Firouzeh Tower (deasupra joncțiunii park way)

                                          Valiaar St.

                                          Teheran

                                          Tel. 021-22029859

                                          Fax: 021-22260272-5

                              Companie în proprietatea statului, care furnizează sprijin financiar guvernului Iranului.

                              16.10.2012

                              34.

                              Cooperative Development Bank
                              (alias Tose’e Ta’avon Bank)

                                          Bozorgmehr St.

                                          Vali-e Asr Ave

                                          Teheran

                                          Tel: +(9821) 66419974 / 66418184

                                          Fax: (+9821) 66419974

                                          e-mail: info@sandoghtavon.gov.ir

                              Companie în proprietatea statului, care furnizează sprijin financiar guvernului Iranului.

                              16.10.2012

                  III.

                  Rubrica indicată în continuare, referitoare la entitatea de pe lista prevăzută în anexa II la Decizia 2010/413/PESC, se înlocuiește cu următorul text:
                  B.   Entități

                              Denumire

                              Informații de identificare

                              Motive

                              Data includerii în listă

                              Central Bank of Iran
                              (Banca Centrală a Iranului) (alias Central Bank of the Islamic Republic of Iran - Banca Centrală a Republicii Islamice Iran)

                                          Adresă poștală: Mirdamad Blvd., No144,

                                          Teheran,

                                          Republica Islamică Iran

                                          P.O. Box: 15875 / 7177

                                    Centrala telefonică: +98 21 299 51
                              Adresa telegrafică: MARKAZBANK
                              Telex: 216 219–22 MZBK IR
                              Adresă SWIFT: BMJIIRTH
                              Site web: http://www.cbi.ir
                              email: G.SecDept@cbi.ir

                              Implicată în activități de eludare a sancțiunilor. Acordă sprijin financiar guvernului Iranului.

                              23.1.2012

                  IV.

                  De pe lista prevăzută în anexa II la Decizia 2010/413/PESC, se elimină următoarele persoane și entități:

                              1.

                              Mohammad MOKHBER

                              2.

                              Hassan BAHADORI

                              3.

                              Dr. Peyman Noori BROJERDI

                              4.

                              Dr. Mohammad JAHROMI

                              5.

                              Mahmoud Reza KHAVARI

                              6.

                              Dr. M H MOHEBIAN

                              7.

                              Bahman VALIKI

                              8.

                              Pouya Control

                              9.

                              Boustead Shipping Agencies Sdn Bhd

                              10.

                              OTS Steinweg Agency


title: 2010/181/: Decizia Consiliului din 16 februarie 2010 de publicare a Recomandării 2010/190/UE pentru a pune capăt neconcordanței cu orientările generale ale politicilor economice în Grecia și a îndepărta riscul de punere în pericol a bunei funcționări a Uniunii economice și monetare

text:
               30.3.2010

               RO

               Jurnalul Oficial al Uniunii Europene

               L 83/12

         DECIZIA CONSILIULUI
   din 16 februarie 2010
   de publicare a Recomandării 2010/190/UE pentru a pune capăt neconcordanței cu orientările generale ale politicilor economice în Grecia și a îndepărta riscul de punere în pericol a bunei funcționări a Uniunii economice și monetare
   (2010/181/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 121 alineatul (4),
   având în vedere propunerea Comisiei,
   întrucât:

               (1)

               La 16 februarie 2010, Consiliul a adoptat Recomandarea 2010/190/UE (1) pentru a pune capăt neconcordanței cu orientările generale ale politicilor economice în Grecia și a îndepărta riscul de punere în pericol a bunei funcționări a Uniunii economice și monetare.

               (2)

               Publicarea recomandării respective ar trebui să faciliteze coordonarea politicilor economice ale statelor membre și ale Uniunii, să contribuie la o mai bună înțelegere între agenții economici și să faciliteze punerea în aplicare a măsurilor recomandate,

         ADOPTĂ PREZENTA DECIZIE:
   Articolul 1
   Recomandarea 2010/190/UE pentru a pune capăt neconcordanței cu orientările generale ale politicilor economice în Grecia și a îndepărta riscul de punere în pericol a bunei funcționări a Uniunii economice și monetare se publică în Jurnalul Oficial al Uniunii Europene.
   Articolul 2
   Prezenta decizie produce efecte de la 16 februarie 2010.

      Adoptată la Bruxelles, 16 februarie 2010.

            Pentru Consiliu

            Președintele

         E. SALGADO

      (1)  A se vedea pagina 65 din prezentul Jurnal Oficial.


title: Decizia (UE) 2015/2218 a Băncii Centrale Europene din 20 noiembrie 2015 privind procedura de excludere a membrilor personalului de la prezumția de a avea un impact semnificativ asupra profilului de risc al unei instituții de credit supravegheate (BCE/2015/38)

text:
               1.12.2015

               RO

               Jurnalul Oficial al Uniunii Europene

               L 314/66

         DECIZIA (UE) 2015/2218 A BĂNCII CENTRALE EUROPENE
   din 20 noiembrie 2015
   privind procedura de excludere a membrilor personalului de la prezumția de a avea un impact semnificativ asupra profilului de risc al unei instituții de credit supravegheate (BCE/2015/38)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (6) și articolul 132,
   având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 4 alineatul (3),
   întrucât:

               (1)

               În cadrul mecanismului instituit prin articolul 6 din Regulamentul (UE) nr. 1024/2013, Banca Centrală Europeană (BCE) are competența exclusivă de a exercita atribuțiile care îi sunt conferite la articolul 4 din acel regulament în ceea ce privește instituțiile de credit cu sediul în statele membre participante sau sucursalele înființate într-un stat membru participant de către instituții de credit cu sediul într-un stat membru neparticipant.

               (2)

               În scopul îndeplinirii obiectivelor uniunii bancare și având în vedere concluzia Consiliului European din 19 octombrie 2012, conform căreia procesul spre o uniune economică și monetară profundă ar trebui să se bazeze pe cadrul instituțional și legal al Uniunii, ar trebui instituit un cadru juridic armonizat în cadrul Mecanismului unic de supraveghere.

               (3)

               Regulamentul (UE) nr. 468/2014 al Băncii Centrale Europene (BCE/2014/17) (2) instituie cadrul de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate. În special, titlul 2 din partea 3 cuprinde dispozițiile generale privind procesul echitabil pentru adoptarea deciziilor BCE în materie de supraveghere.

               (4)

               Cadrul pentru supravegherea prudențială instituit prin Directiva 2013/36/UE a Parlamentului European și a Consiliului (3) prevede ca instituțiile să identifice toți membrii personalului ale căror activități profesionale au un impact semnificativ asupra profilului de risc al instituției. Orice criterii folosite în acest scop trebuie să asigure faptul că identificarea membrilor personalului ale căror activități profesionale au un impact semnificativ asupra profilului de risc al instituției reflectă nivelul de risc al diferitelor activități din cadrul instituției.

               (5)

               BCE are răspunderea de a asigura, în cadrul instituit prin Regulamentul delegat (UE) nr. 604/2014 al Comisiei (4), faptul că entitățile aflate sub supravegherea directă a acesteia aplică normele privind identificarea membrilor personalului cu un impact semnificativ asupra profilului de risc al instituției într-o manieră coerentă care asigură corectitudinea oricărei astfel de identificări. Prin urmare, prezenta decizie prevede procedura pentru aplicarea criteriilor cantitative prevăzute la articolul 4 din Regulamentul delegat (UE) nr. 604/2014,

         ADOPTĂ PREZENTA DECIZIE:
   Articolul 1
   Domeniul de aplicare
   Prezenta decizie prevede cerințele procedurale pentru notificarea și solicitarea aprobării prealabile transmise BCE de către instituțiile de credit supravegheate în vederea excluderii membrilor personalului sau categoriilor de personal de la prezumția de a fi membri ai personalului identificați pe baza criteriilor cantitative prevăzute la articolul 4 din Regulamentul delegat (UE) nr. 604/2014.
   Articolul 2
   Definiții
   În sensul prezentei decizii:

               1.

               „instituție de credit supravegheată” înseamnă o entitate supravegheată semnificativă astfel cum este definită la articolul 2 punctul 16 din Regulamentul (UE) nr. 468/2014 (BCE/2014/17) sau un grup supravegheat semnificativ astfel cum este definit la articolul 2 punctul 22 din Regulamentul (UE) nr. 468/2014 (BCE/2014/17);

               2.

               „decizie a BCE în materie de supraveghere” are sensul stabilit la articolul 2 punctul 26 din Regulamentul (UE) nr. 468/2014 (BCE/2014/17);

               3.

               „membri identificați ai personalului” înseamnă membrii personalului unei instituții de credit supravegheate ale căror activități profesionale au un impact semnificativ asupra profilului de risc al instituției de credit în conformitate cu Regulamentul delegat (UE) nr. 604/2014 pe bază individuală, consolidată sau subconsolidată, astfel cum este definit la articolul 4 alineatul (1) punctele 48 și 49 din Regulamentul (UE) nr. 575/2013 al Parlamentului European și al Consiliului (5).

         Articolul 3
   Informații generale care trebuie furnizate BCE
   (1)   Notificarea efectuată în temeiul articolului 4 alineatul (4) și solicitarea aprobării prealabile în temeiul articolului 4 alineatul (5) din Regulamentul delegat (UE) nr. 604/2014 conțin următoarele informații privind sfârșitul exercițiului financiar precedent și exercițiul financiar curent:

               (a)

               data de referință;

               (b)

               identificatorul de persoană juridică (legal identity identifier – LEI) al instituției de credit supravegheate;

               (c)

               numărul angajaților cu normă întreagă;

               (d)

               numărul membrilor identificați ai personalului;

               (e)

               numărul membrilor personalului identificați pe baza criteriilor calitative prevăzute la articolul 3 din Regulamentul delegat (UE) nr. 604/2014;

               (f)

               numărul membrilor personalului identificați exclusiv pe baza criteriilor cantitative prevăzute la articolul 4 din Regulamentul delegat (UE) nr. 604/2014, împreună cu indicarea categoriei din care face parte fiecare membru al personalului dintre cele prevăzute la articolul 4 alineatul (1) litera (a), (b) sau (c) din Regulamentul delegat (UE) nr. 604/2014;

               (g)

               numărul membrilor personalului identificați exclusiv pe baza criteriilor suplimentare stabilite de instituția de credit supravegheată.

         (2)   Notificarea efectuată în temeiul articolului 4 alineatul (4) și solicitarea aprobării prealabile în temeiul articolului 4 alineatul (5) din Regulamentul delegat (UE) nr. 604/2014 conțin următoarele informații privind fiecare membru al personalului pentru care se solicită excluderea:

               (a)

               numele membrului personalului respectiv, entitatea, unitatea operațională, departamentul, denumirea postului și ordinea de raportare, împreună cu numărul de angajați cu normă întreagă aflați sub conducerea membrului respectiv al personalului;

               (b)

               dacă membrul personalului face sau nu parte din categoria personalului cu funcții de asumare a riscului sau de control al riscului, și dacă este cazul, care este limita în milioane de euro pentru pozițiile de risc pe care funcția respectivă le poate lua;

               (c)

               dacă membrul personalului este membru al vreunui comitet și, dacă este cazul, numele comitetului, nivelul de raportare al acestuia și gradul de autoritate pentru luarea deciziilor privind riscul exprimat ca procent din fondurile proprii de nivel 1 de bază;

               (d)

               valoarea totală a remunerației în euro și raportul dintre remunerația variabilă și cea fixă acordată membrului personalului în exercițiul financiar precedent;

               (e)

               indicatorii-cheie de performanță pentru remunerația variabilă a membrului personalului;

               (f)

               criteriile cantitative pe baza cărora membrul personalului a fost evaluat ca fiind membru identificat al personalului [articolul 4 alineatul (1) litera (a), (b) sau (c) din Regulamentul delegat (UE) nr. 604/2014];

               (g)

               criteriile pe baza cărora este solicitată excluderea membrului personalului [articolul 4 alineatul (2) litera (a) sau (b) din Regulamentul delegat (UE) nr. 604/2014].

         (3)   Notificarea efectuată în temeiul articolului 4 alineatul (4) și solicitarea aprobării prealabile în temeiul articolului 4 alineatul (5) din Regulamentul delegat (UE) nr. 604/2014 conțin raportul anual de evaluare a auditului intern sau extern cu privire la procesul de identificare a membrilor personalului identificați și a rezultatelor acestuia, care va include și excluderile solicitate.
   Articolul 4
   Documentația necesară pentru a motiva că o unitate operațională nu este semnificativă
   (1)   Atunci când transmit o notificare în conformitate cu articolul 4 alineatul (4) sau când solicită aprobarea prealabilă în conformitate cu articolul 4 alineatul (5) din Regulamentul delegat (UE) nr. 604/2014, instituțiile de credit supravegheate transmit BCE următoarea documentație pentru a motiva concluzia că un membru al personalului sau categoria de personal din care acesta face parte desfășoară doar activități profesionale într-o unitate operațională care nu este semnificativă în sensul articolului 4 alineatul (2) litera (a) din Regulamentul delegat (UE) nr. 604/2014:

               (a)

               o descriere detaliată și cuprinzătoare a îndatoririlor și responsabilităților membrului relevant al personalului sau ale categoriei de personal din care acesta face parte;

               (b)

               o organigramă a unității operaționale relevante care să indice structura ierarhică și ordinea de raportare, inclusiv membrul relevant al personalului sau categoria de personal din care acesta face parte;

               (c)

               o descriere detaliată a repartizării capitalul intern către unitatea operațională relevantă în conformitate cu articolul 73 din Directiva 2013/36/UE pentru exercițiul financiar curent și două exerciții financiare precedente;

               (d)

               o prezentare generală a repartizării capitalul intern către toate unitățile operaționale în conformitate cu articolul 73 din Directiva 2013/36/UE pentru exercițiul financiar curent și două exerciții financiare precedente;

               (e)

               o declarație prin care să se explice de ce instituția de credit supravegheată a acordat membrului personalului sau categoriei de personal din care acesta face parte o remunerație care îndeplinește criteriile prevăzute la articolul 4 alineatul (1) din Regulamentul delegat (UE) nr. 604/2014, chiar dacă membrul personalului își desfășoară activitatea într-o unitate operațională care nu este semnificativă;

               (f)

               o declarație motivată prin care să se explice de ce membrul personalului sau categoria de personal din care acesta face parte nu îndeplinește criteriile calitative prevăzute la articolul 3 din Regulamentul delegat (UE) nr. 604/2014.

         (2)   Dacă definiția unităților operaționale din cadrul instituției de credit supravegheate s-a modificat în cursul exercițiului financiar curent și al celor două exerciții financiare precedente, instituția de credit supravegheată va explica motivele modificării respective.
   (3)   BCE poate solicita ca instituția de credit supravegheată să transmită informații suplimentare pentru a motiva solicitarea.
   Articolul 5
   Documentația pentru a motiva că activitățile profesionale ale unui membru al personalului nu au un impact semnificativ asupra profilului de risc al unei unități operaționale semnificative
   (1)   Atunci când transmit o notificare în conformitate cu articolul 4 alineatul (4) sau când solicită aprobarea prealabilă în conformitate cu articolul 4 alineatul (5) din Regulamentul delegat (UE) nr. 604/2014, instituțiile de credit supravegheate transmit BCE următoarea documentație pentru a motiva concluzia că activitățile profesionale ale unui membru al personalului sau ale unei categorii de personal nu au un impact semnificativ asupra profilului de risc al unei unități operaționale semnificative în sensul articolului 4 alineatul (2) litera (b) din Regulamentul delegat (UE) nr. 604/2014:

               (a)

               o descriere detaliată și cuprinzătoare a îndatoririlor și responsabilităților membrului relevant al personalului sau ale categoriei de personal din care acesta face parte;

               (b)

               o organigramă a unității operaționale relevante care să indice structura ierarhică și ordinea de raportare, inclusiv membrul relevant al personalului sau categoria de personal din care acesta face parte;

               (c)

               o descriere detaliată a criteriilor obiective prevăzute la articolul 4 alineatul (3) din Regulamentul delegat (UE) nr. 604/2014 care au fost utilizate pentru a determina că activitățile profesionale ale membrului relevant al personalului sau ale categoriei de personal din care acesta face parte nu au un impact semnificativ asupra profilului de risc al unei unități operaționale semnificative, precizând totodată cum au fost aplicate aceste criterii și au fost avuți în vedere indicatorii de performanță utilizați pentru măsurarea internă a riscului;

               (d)

               o declarație prin care să se explice de ce instituția de credit supravegheată a acordat membrului personalului sau categoriei de personal din care acesta face parte o remunerație care îndeplinește criterile prevăzute la articolul 4 alineatul (1) din Regulamentul delegat (UE) nr. 604/2014, chiar dacă membrul personalului nu are un impact semnificativ asupra profilului de risc al unei unități operaționale semnificative;

               (e)

               o declarație motivată prin care să se explice de ce membrul relevant al personalului sau categoria de personal din care acesta face parte nu îndeplinește criteriile calitative prevăzute la articolul 3 din Regulamentul delegat (UE) nr. 604/2014.

         (2)   BCE poate solicita instituției de credit supravegheate să transmită informații suplimentare pentru a motiva solicitarea.
   Articolul 6
   Documentație suplimentară pentru a motiva solicitările pentru membrii personalului cărora li s-a atribuit o remunerație totală de 1 000 000 EUR sau mai mult
   (1)   Atunci când solicită aprobarea prealabilă în conformitate cu articolul 4 alineatul (5) din Regulamentul delegat (UE) nr. 604/2014 pentru un membru al personalului căruia i s-a atribuit o remunerație totală de 1 000 000 EUR sau mai mult în exercițiul financiar precedent, instituțiile de credit supravegheate transmit BCE următoarea documentație pentru a motiva circumstanțele excepționale prevăzute la articolului 4 alineatul (5) din Regulamentul delegat (UE) nr. 604/2014:

               (a)

               o descriere detaliată a circumstanțelor excepționale legate de activitatea profesională a membrului relevant al personalului și impactul acestora asupra profilului de risc al instituției de credit supravegheate. O situație extrem de competitivă nu este considerată o circumstanță excepțională;

               (b)

               o descriere detaliată a oricăror circumstanțe excepționale legate de remunerarea membrului relevant al personalului care să explice de ce instituția de credit supravegheată a acordat membrului personalului o remunerație de 1 000 000 EUR sau mai mult, chiar dacă membrul personalului nu are în mod oficial un impact semnificativ asupra profilului de risc al instituției de credit supravegheate.

         (2)   BCE poate solicita ca instituția de credit supravegheată să transmită informații suplimentare pentru a motiva solicitarea.
   Articolul 7
   Perioada pentru transmiterea notificărilor
   (1)   Notificările în temeiul articolului 4 alineatul (4) din Regulamentul delegat (UE) nr. 604/2014 se transmit fără întarzieri nejustificate, dar cel mult în termen de șase luni de la încheierea exercițiului financiar precedent. O evaluare de către o instituție de credit supravegheată care a fost folosită drept bază pentru o notificare se limitează la activitatea membrului personalului din cursul exercițiului financiar următor celui în care a fost făcută notificarea.
   (2)   Pentru membrii personalului care au fost acoperiți de o notificare din perioada de transmitere precedentă nu este necesară o nouă notificare cât timp criteriul utilizat pentru evaluare este încă aplicabil.
   (3)   În cazul unui membru al personalului care face obiectul unei notificări pentru prima dată, evaluarea se aplică activității membrului personalului din cursul exercițiului financiar în care se face notificarea și celei din cursul exercițiului financiar următor. Această dispoziție se aplică doar în cazul notificărilor transmise după intrarea în vigoare a prezentei decizii.
   Articolul 8
   Perioada pentru depunerea solicitărilor de aprobare prealabilă
   Solicitările de aprobare prealabilă în temeiul articolului 4 alineatul (5) din Regulamentul delegat (UE) nr. 604/2014 se transmit fără întarzieri nejustificate, dar cel mult în termen de șase luni de la încheierea exercițiului financiar precedent.
   Articolul 9
   Evaluarea de către BCE
   (1)   Pe baza notificărilor transmise în temeiul articolului 4 alineatul (4) și a solicitărilor de aprobare prealabilă depuse în temeiul articolului 4 alineatul (5) din Regulamentul delegat (UE) nr. 604/2014, BCE evaluează:

               (a)

               caracterul complet al documentației;

               (b)

               motivele pentru care instituția de credit supravegheată a stabilit că membrul relevant al personalului sau categoria de personal din care acesta face îndeplinește una dintre condițiile prevăzute la articolul 4 alineatul (2) din Regulamentul delegat (UE) nr. 604/2014;

               (c)

               dacă membrul personalului sau categoria de personal din care acesta face parte nu are un impact semnificativ asupra profilului de risc al unei unități operaționale semnificative din perspectiva activităților profesionale desfășurate; în acest scop, verifică:

                           (i)

                           dacă instituția de credit supravegheată a aplicat criterii obiective, care să țină cont de toți indicatorii de risc și performanță pe care altfel îi utilizează pentru a identifica, administra și monitoriza riscurile în conformitate cu articolul 74 din Directiva 2013/36/UE;

                           (ii)

                           dacă instituția de credit supravegheată a comparat îndatoririle și autoritatea atribuite membrului personalului sau categoriei de personal din care acesta face parte și impactul acestora asupra profilului de risc al instituției de credit supravegheate cu impactul activităților profesionale ale membrilor personalului identificați în baza criteriilor calitative prevăzute la articolul 3 din Regulamentul delegat (UE) nr. 604/2014;

               (d)

               dacă, în ceea ce privește solicitările de aprobare prealabilă pentru membrii personalului cărora li s-a atribuit o remunerație totală de 1 000 000 EUR sau mai mult, se aplică circumstanțe excepționale. În astfel de cazuri BCE informează Autoritatea bancară europeană cu privire la rezultatele evaluării inițiale înainte de a adopta o decizie.

         (2)   În cazul unei solicitări de aprobare prealabilă depuse în temeiul articolului 4 alineatul (5) din Regulamentul delegat (UE) nr. 604/2014, BCE adoptă o decizie în termen de trei luni de la primirea documentației complete.
   (3)   În cazul unei notificări în temeiul articolului 4 alineatul (4) din Regulamentul delegat (UE) nr. 604/2014, dacă evaluarea stabilește că nu sunt îndeplinite cerințele prevăzute de prezenta decizie și la articolul 4 alineatul (2) din Regulamentul delegat (UE) nr. 604/2014, BCE notifică instituția de credit supravegheată cu privire la acest fapt în termen de trei luni de la primirea documentației complete. Instituția de credit supravegheată nu aplică articolul 4 alineatul (2) din Regulamentul delegat (UE) nr. 604/2014. În lipsa unei notificări de către BCE în conformitate cu prima teză a acestui alineat, se consideră că instituția de credit supravegheată respectă articolul 4 alineatul (2) din Regulamentul delegat (UE) nr. 604/2014 și cerințele prevăzute acolo.
   Articolul 10
   Durata aprobării prealabile acordate
   (1)   O aprobare prealabilă acordată de BCE în temeiul articolului 4 alineatul (5) din Regulamentul delegat (UE) nr. 604/2014 este limitată la activitatea membrului personalului din cursul exercițiului financiar următor celui în care a fost notificată instituției de credit supravegheate decizia BCE în materie de supraveghere care conține aprobarea.
   (2)   În cazul depunerii pentru prima dată a unei solicitări pentru un membru relevant al personalului, aprobarea se acordă pentru activitatea membrului personalului din cursul exercițiului financiar în care a fost notificată instituției de credit supravegheate decizia BCE în materie de supraveghere care conține aprobarea, precum și pentru activitatea membrului personalului din cursul exercițiului financiar următor. Această dispoziție se aplică doar în ceea ce privește solicitările transmise după intrarea în vigoare a prezentei decizii.
   Articolul 11
   Dispoziții tranzitorii
   (1)   Prezenta decizie se aplică transmiterii de notificări în temeiul articolului 4 alineatul (4) sau de solicitări de aprobare prealabilă în temeiul articolului 4 alineatul (5) din Regulamentul delegat (UE) nr. 604/2014 efectuate după intrarea în vigoare a prezentei decizii.
   (2)   În mod excepțional, transmiterea de notificări în temeiul articolului 4 alineatul (4) sau de solicitări de aprobare prealabilă în temeiul articolului 4 alineatul (5) din Regulamentul delegat (UE) nr. 604/2014 bazate pe informațiile referitoare la 2014 se efectuează până la 31 decembrie 2015.
   (3)   Aprobările acordate de BCE în temeiul articolului 4 alineatul (5) din Regulamentul delegat (UE) nr. 604/2014 în baza acestor dispoziții tranzitorii se aplică activității membrului personalului din exercițiile financiare 2015 și 2016.
   Articolul 12
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Frankfurt pe Main, 20 noiembrie 2015.

            Președintele BCE

         Mario DRAGHI

      (1)  JO L 287, 29.10.2013, p. 63.

      (2)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).

      (3)  Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338).

      (4)  Regulamentul delegat (UE) nr. 604/2014 al Comisiei din 4 martie 2014 de completare a Directivei 2013/36/UE a Parlamentului European și a Consiliului în ceea ce privește standardele tehnice de reglementare referitoare la criteriile calitative și cantitative corespunzătoare pentru identificarea categoriilor de personal ale căror activități profesionale au un impact semnificativ asupra profilului de risc al unei instituții (JO L 167, 6.6.2014, p. 30).

      (5)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (JO L 176, 27.6.2013, p. 1).


title: Decizia Consiliului din 15 septembrie 1986 privind încheierea protocolului adițional la acordul între Comunitatea Economică Europeană și Regatul Norvegiei ca urmare a aderării Regatului Spaniei și a Republicii Portugheze la Comunitate

text:
               02/Volumul 03

               RO

               Jurnalul Ofícial al Uniunii Europene

               74

         31986D0571

               L 337/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 15 septembrie 1986
   privind încheierea protocolului adițional la acordul între Comunitatea Economică Europeană și Regatul Norvegiei ca urmare a aderării Regatului Spaniei și a Republicii Portugheze la Comunitate
   (86/571/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât este necesară aprobarea protocolului adițional la acordul între Comunitatea Economică Europeană și Regatul Norvegiei (1), semnat la Bruxelles la 14 mai 1973, pentru a se ține seama de aderarea Regatului Spaniei și a Republicii Portugheze la Comunitate,
   DECIDE:
   Articolul 1
   Protocolul adițional la acordul între Comunitatea Economică Europeană și Regatul Norvegiei ca urmare a aderării Regatului Spaniei și a Republicii Portugheze la Comunitate se aprobă în numele Comunității.
   Textul protocolului este anexat la prezenta decizie.
   Articolul 2
   Președintele Consiliului procedează la notificarea prevăzută la articolul 18 din protocol (2).
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Comunităților Europene.

      Adoptată la Bruxelles, 15 septembrie 1986.

            Pentru Consiliu

            Președintele

         G. HOWE

      (1)  JO L 171, 27.6.1973, p. 2.

      (2)  Data intrării în vigoare a protocolului va fi publicată în Jurnalul Oficial al Comunităților Europene de Secretariatul General al Consiliului.


title: Decizia 2013/351/PESC a Consiliului din 2 iulie 2013 de modificare a Deciziei 2011/426/PESC de numire a Reprezentantului Special al Uniunii Europene în Bosnia și Herțegovina

text:
               4.7.2013

               RO

               Jurnalul Oficial al Uniunii Europene

               L 185/7

         DECIZIA 2013/351/PESC A CONSILIULUI
   din 2 iulie 2013
   de modificare a Deciziei 2011/426/PESC de numire a Reprezentantului Special al Uniunii Europene în Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 iulie 2011, Consiliul a adoptat Decizia 2011/426/PESC (1) de numire a domnului Peter SØRENSEN în calitatea de Reprezentant Special al Uniunii Europene (RSUE) în Bosnia și Herțegovina. Mandatul RSUE expiră la 30 iunie 2015.

               (2)

               Decizia 2011/426/PESC, astfel cum a fost modificată de Decizia 2012/330/PESC (2), a prevăzut pentru RSUE o valoare financiară de referință care acoperă perioada 1 septembrie 2011-30 iunie 2013. Ar trebui stabilită o nouă valoare financiară de referință pentru perioada 1 iulie 2013-30 iunie 2014.

               (3)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat.

               (4)

               Decizia 2011/426/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 5 alineatul (1) din Decizia 2011/426/PESC se adaugă următorul paragraf:

      „Valoarea financiară de referință destinată să acopere cheltuielile aferente mandatului RSUE în perioada 1 iulie 2013-30 iunie 2014 este de 5 285 000 EUR.”

   Articolul 2
   Intrarea în vigoare
   Prezenta decizie intră în vigoare la data adoptării.
   Prezenta decizie se aplică de la 1 iulie 2013.

      Adoptată la Bruxelles, 2 iulie 2013.

            Pentru Consiliu

            Președintele

         L. LINKEVIČIUS

      (1)  JO L 188, 19.7.2011, p. 30.

      (2)  JO L 165, 26.6.2012, p. 66.


title: 2013/381/UE: Decizia Consiliului din 9 iulie 2013 de numire a unui membru german în cadrul Comitetului Regiunilor

text:
               16.7.2013

               RO

               Jurnalul Oficial al Uniunii Europene

               L 193/21

         DECIZIA CONSILIULUI
   din 9 iulie 2013
   de numire a unui membru german în cadrul Comitetului Regiunilor
   (2013/381/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor va deveni vacant ca urmare a încheierii mandatului domnului Helmut Max JAHN la 22 iulie 2013,

         ADOPTĂ PREZENTA DECIZIE:
   Articolul 1
   Se numește în calitate de membru în cadrul Comitetului Regiunilor, cu începere de la 23 iulie 2013, pentru durata rămasă a mandatului, respectiv până la 25 ianuarie 2015:

               —

               domnul Jörg DUPPRÉ, Landrat des Landkreises Südwestpfalz, Präsident des Deutschen Landkreistages.

         Articolul 2
   Prezenta decizie intră în vigoare la data adoptării.

      Adoptată la Bruxelles, 9 iulie 2013.

            Pentru Consiliu

            Președintele

         R. ŠADŽIUS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.